റിലയൻസ് ജിയോയിൽ നിന്നുമുള്ള കോളുകൾ തങ്ങളുടെ നെറ്റ്വർക്കുകളിലേക്ക് കണക്ട് ചെയാൻ നിശ്ചിത സേവന തുക മതിയാകില്ലെന്ന് ടെലികോം കമ്പനികൾ . നിലവിൽ വിവിധ നെറ്റ്വർക്കുകൾ തമ്മിലുള്ള കോളുകൾക്ക് മിനിറ്റിന് 14 പൈസ നിരക്കിലാണ് ടെലികോം കമ്പനികൾ ഈടാക്കുന്നത് . റിലയൻസ് ജിയോയിൽ നിന്നും മറ്റ് നെറ്റ്വർക്കുകളിലേക്കുള്ള കോടാനുകോടി കോളുകൾ കണക്ട് ചെയാൻ സാധിക്കുന്നില്ല എന്ന് ജിയോ അധികൃതർ പരാതി നൽകിയതിന് പിന്നാലെയാണ് ടെലികോം കമ്പനികൾ തങ്ങളുടെ ആവശ്യം , ട്രായ് യുടെ നേതൃത്വത്തിലുള്ള ടെലികോം കമ്പനികളുടെ കൂടിക്കാഴ്ചയിലാണ് ഉന്നയിച്ചത് . ന്യായമായ തോതിൽ റിലയൻസ് ജിയോയിൽ നിന്നും കോളുകൾ കണക്ട് ചെയ്യാൻ തങ്ങൾ തയ്യാറാണെന്ന് വ്യക്തമാക്കിയ ടെലികോം കമ്പനികൾ ജിയോയുടെ സൌജന്യ വോയ്സ് - ഡാറ്റാ കോളുകളിലൂടെ ക്രമാതീതമായ ട്രാഫിക്കാണ് രേഖപ്പെടുത്തി വരുന്നത് എന്ന ആശങ്കയും അറിയിച്ചു . ജിയോയിൽ നിന്നും ലഭിക്കുന്ന ഇൻറർകണക്ട് യൂസേജ് ചാർജ്ജ് , ബാധ്യത മാത്രമാണ് നൽകുന്നത് എന്നും ടെലികോം കമ്പനികൾ വ്യക്തമാക്കുന്നു . ജിയോയിൽ നിന്നും വരുന്ന ക്രമാതീതമായ കോളുകളുടെ പശ്ചാത്തലത്തിൽ നിലവിലെ ഇൻറർകണക്ട് യൂസേജ് ചാർജ്ജ് തങ്ങൾക്ക് പര്യാപ്തമല്ലെന്നും നിരക്ക് അടിയന്തിരമായി ഉയർത്തണം എന്നും ടെലികോം കമ്പനികൾ കൂടിക്കാഴ്ചയിൽ ആവശ്യപ്പെട്ടു . ഇൻറർകണക്ട് യൂസേജ് ചാർജ്ജ് ഉയർത്തുന്നത് സംബന്ധിച്ച തീരുമാനങ്ങൾ ട്രായ് അധികൃതരാണ് എടുക്കേണ്ടത് എന്നും ഇതിനോടകം വിഷയം ട്രായയുടെ പരിഗണയിൽ എത്തിയിട്ടുണ്ടെന്നും കൂടിക്കാഴ്ചയ്ക്ക് നേതൃത്വം നൽകിയ ട്രായ ഉദ്യോഗസ്ഥർ വിശദീകരണം നൽകി . എന്നാൽ ടെലികോം കമ്പനികളുടെ ആവശ്യം ഇപ്പോഴത്തെ ടെലികോം നയങ്ങൾക്ക് എതിരാണെന്നും , പല കോളുകളും ഇപ്പോൾ തന്നെ ടെലികോം ഓപ്പറേറ്റർമാർ കണക്ട് ചെയ്യുന്നില്ലെന്നും ജിയോ പരാതി അറിയിച്ചു . പ്രശ്നം കമ്പനികൾ തമ്മിൽ ചർച്ച ചെയ്ത് പരിഹരിക്കണമെന്നാണ് ട്രായി ആവശ്യപ്പെട്ടിരിക്കുന്നത് . അടുത്ത സിറ്റിംഗിൽ ചർച്ചയുടെ പുരോഗതി അറിയിക്കാനും ട്രായി ആവശ്യപ്പെട്ടു .